url: =ATLANTIC TUIPI DUNGA MIVOM-TE CONFERENCE NGAHZIA (Part II) ~ MUC\nATLANTIC TUIPI DUNGA MIVOM-TE CONFERENCE NGAHZIA (Part II)\nAdmin 9:04:00 PM Articles, Atlantic tuipi dunga Mivom Conferencete, Conference Pianna thu, Religion Articles\nMivom College Accredit Piakna(Black College Accredited)\nAmun mun-ah Mivom conference a dinma pekin GC le Oakwood college administration-te in Oakwood college pen senior collge acin nadingin a hanciamsa uh ahi hi. 1943 in board in senior collge dingin vote uh hi. 1945 in a masa pen BA degree pia uh hi. Ahihhangin sangsia le vanzat-te a picin nading cih paulap-in kum accredit piak ding 20 dektah sawtto sak lai uh-a, 1964 in Southern Association of Colleges and Schools pan full accreditation ngahsak pan uh hi.\nPawlsung mihon kikaihkhopnate- ah mivom Advantist-te pen mikang lak-ah kihel hamsa ahihmanin, Lake Region Conference in Michigan nitumna-khanglam ah, camp meeting le khangno camp mun ding leituang acre 129 lei uh hi. Pennsylvania State-a mivom Allegheny Conference in zong camp meeting le khangno camp mun ding in Pine Gorge Farm kici mun acre 575 na ngah uh hi. A kumkik ciang, 1946 ciangin North American bup-a mivom tan 10 sang boarding school(academy masa pen hih mun-ah kipan uh hi.\nAmau mun ciat-ah(regional) mivom Adventist conference a om ciangin, Pawlpi sung thu khensatna thunei Local, union le sang committee-te ah mivomte in huzap ong neitoto thei uh hi. 1950 nunung lam le 1960 huam kipat lamte-in GC Headquater zumpi dongah ong omto zo uh hi.\n1951 ma-in GC zumpi ah G. E Peters kici mivom khat bek om a, Colored Department ah secretary (adwin-zie-mue) ahi hi. 1951 kumin tua mivom department pen khan uha, Calvin Moseley guan beh uh hi—amautegel pen Field secretary of General Conference ci uh hi.\nTua ciangin mivom maitang thak tampi SDA leitungbup HQ zumpi-ah ong ki mu thei ta hi. 1954 in mivom Earl E. Cleveland pen Ministerial Association ah Associate Secretary in koih uh hi. Kum 5 khit ciangin O. A. Troy pen Sabbath School Dept. ah Associate secretary ong suak hi. 1962 GC Session ah Frank L. Petersons pen general vice-president of the worlwide orgnzation ah khat in hel uh hi. Tua pen Afro-American(mivomte) ngah panmun lakah amsa bel panmun asang pen ahi hi.\n1960 in GC ah mivom 6 om zo pah hi. Union pawlkhat-te in zong departmental secretary dingin mivomte zong tel ta uh hi.\nAdventist mivomte in mikaangte tawh liangko kikim dinmun angah nadingin a hanciamnate uh pen, 1950 le 60 huam sunga civil right le “black power” movement huzapna pan ahi hi. Thamlo in tua bang a pian nadingin mikaangte in zong a sanggam(mivomte) tungah sanggam bangin na gamta lo uh ahihman zong ahi hi.\n(Black Power movement cih pen Naingnganzi (political slogan) saungpoh ahi hi. Tua pen 1960-70 gual sunga USA gamsunga Afro-american mivomte political movement khat ahi hi. Minam nenniamna pan a kidal nading uha, ngiimna ahi hi. Mivomte in self-sufficiency kici amau le amau din theih nadingin amau ngeina kemcing theih nading, pilna sang ahon theih nading, siamna tuamtuam le sumzonna ah akipattah theih nading uh ahanciamna uh ahi hi. )\n1961 Autumn Council in Kaang-le-Vom gawm committee(biracial committee) bawh hi. Tua in pawlsungah minam deidanna khaktan theih nading khensatna thu khung uh hi. 1965 in GC Committee in ”pawlpi mi hihna le pawlpisung panmun khempeuh, aniam-asang cih omlo-in, let nading tawh kisai thute-ah, (membership and office in all churches and on all levels) quality anei peuhpeuh minam deidan lo ding hi. Adventist zato-te le sangte ahih keileh zato lutna le sanglutnate-ah nam deidanna kipom nawnlo(condemned) hi,” cih khensatna bawl uh hi.(F.l. Jones, “The Black Man and the Church in America” unpublished MS 1976, laimai 127, 128; “Review,” June 22, 1966. Laimai 13; “SDA Encyclopedia “, laimai 1196)\nKhensatna le sepnate ataktak ciangin kituaklo zel hi. SDA sangte le pawlpite ah mivom Adventist-te ki welcome pah tuanlo zel hi. North American Division ah khensatna neithei(decision-making) union president munte ah mivomte koih nuam tuanlo uh ahihlam mivom makai siate in mu uh hi. 1969 kum Mivom SDA nambup kikhopna khat-ah mivom SDA siate in Local conference-te kigawm-in union in idin ding hunta hi, hih in mivom makaite adingin mivomte lakah nasep masuan lianin zaisak zaw dinghi. Thamlo-in, tua bang hileh, Afro-American(mivom) lakah Adventism maitang mialsaklo-in a taangsak I suak zaw kan lai ding hi, ci uh hi. Tua pan in Mivom Union(black unions) din theih nading lampi a zong dingin GC Autumn Council ah ngen uh hi.\nR. W. Shwarz, “Light Bearers to the Ramnant: Denominational History Textbook for SDA College Classes,” (prepared by the Department of Education of GC of SDA, Idaho: Pacific Press, 1979). Pp. 564-578. Chapter 34 The Rise of Indigenous and Ethnic Leadership


timestamp: atn

url: =PAITO IN VA LUAH NI ~ MUC\nPAITO IN VA LUAH NI\nAdmin 10:28:00 PM Articles, Religion Articles\n"Thakhatin paito-in va luah ni (Gamlakvakna 13:30)\nNgaihsutna Lungsim puakzia te ong thei in, ngim-ngam zah ong pia nuam, lawp-zawh zah zah tawh kithawi khia in thanuamna le sepnop na ong pia Pasian a nei MINAM i hih man in nakpi tak in Topa i phat khawm hi. Ngap zahzah tawh sep theih nading hatna ong pia, lak zawh zahzah thupha ong pia Pa Pasian minthang ta hen! Amen. Khang tampi tak Egypt gam ah nasepman kipia lo, khasum sang lo, nek le dawn kham lo in silah nungta a om SILA nuntakna pan in, A MITE hong khia nuam a hih manin Pasian in MOSES sawl a, KA MITE PAI KHIAT PIH IN, ka mite suahtak pih inla, BAWNGNAWI LE KHUAIZU a luanna gamnuam ah va tunpih in, a ci hi. Tua Moses thu a pia, Moses a sawl Pasian pen, tuni a i biak i paaii I Pasian hi, Amen! Ei te zongh Satan ong luahcip, Satan ong zat, Satan hencip le sawlsuk sawltohna pan in, Pasian in Ei le ei nuntak nuam a, Ama' thumaan tawh nungta in, Suakta in Amah i phat ding ong deih Topa' min i phat hi! Haleluia! Amen!\nTuma kum tul le za-nga lai in, mawtaw om nailo a, vanleng meileng te om nailo in, gunkuang zongh zangh lo in khe tawh lam pai ngiatngiat nading, Tai 150 val ki gamlat na ahi, Egypt-gam panin Canaan gam zuan in pasal tingteng tul 600 le a innkuanpih ciat uh; "Khapsa Gamnuam" luah ding in ong ki khin litlit ta uh hi. Paran gam pan in makaipi pa Moses in, Pasian sawlna a ngah bang in 'mimuan nasemtu pawl' sawlkhia in, makai 12 te galvil ding in va kuanto uh hi.\nTua makai te pen Israel minam 12 sung pan in, nam khat pan mimuan khatta kila in Tua te pen;\na)Reuben minam panin Zakkur' tapa Shammua;\nb)Simeon minam panin Hori' tapa Shafat;\nc)Judah minam panin Jefunneh' tapa Kaleb;\nd)Issakhar minam panin Josef' tapa Igal;\ne)Efraim minam panin Nun' tapa Hoshea a kici (Joshua);\nf)Benjamin minam panin Rafu' tapa Palti;\ng)Zebulun minam panin Sodi' tapa Gaddiel;\nh)Josef minam (Manasseh minam) panin Susi' tapa Gaddi;\ni)Dan minam panin Gemalli' tapa Ammiel;\nj)Asher minam panin Mikhael' tapa Shethur;\nk)Naftali minam panin Vofsi' tapa Nahbi;\nl)Gad minam panin Makhi' tapa Geuel ahi hi.\nMoses in aluahna ding uh GAM pen a va-van dingin sawl a,\n1) "Negeb gam galkhatah paito-in, mualtung gamah paito un (mun le gam gen hi)\n2) Leitang bangci hiam, (leitangh hoihna le leisung sumpiang te gen hi)\n3) Tua leitangah a teng mite thahat hiam, (Mite' thatang le hatna, siamna, pilna te gen hi)\n4) Tua mite tawm hiam, tam hiam, (Mimal le mihon ki bawm ki kom zia ko ci zai hiam)\n5) Tua mite' ten'na gam pen nuntak olna gam hiam, haksatna gam hiam, (nisim nuntak zon zia gen)\n6) Tua mite' ten'na khuapite pen giahphual hiam, munmuan'huai hiam, (lauhuaina le muanhuaina koici neih)\n7) Na muh bang ciat uh ong puak ong ciahpih un, nong lak ciat ding uh hi; ci in vai khak hi.\n"Mimuan Nasemtu 12" te zongh, Zin gamlakpi pan in Hamah khua, Reboh mun dong a va pai ngeii uh hi; tua pan in Negeb gam le Hebron mualkuam dong- ni 40 sung sawt in a siam tawp tek uh tawh va van kawikawi ciat uh hi. Ong ciah ciangun, 'report' ong pia ciat uh a, ong pulak khiat uh, a muh thute le, mun le mite thu ong gen tak ciangun, Pasian khasiang tho ong kilangh hi. Pasian Khasiangtho sawlna a ngah mi 2 om a, Tua mi nihte' pulakna pen, LAMETNA om in; Adang 10 te' pulaakna pen Khasiangtho omlo a hih manin 'LUNGKIATNA' vive nahi hi.\nOng kileh ciangun, ong tun uh, ong pulak thute in hi bang a hi hi.\n1) A luahna ding gamte ah a om, gah le teh te limci thei mahmah in gol thei mahmah hi.\n2) Tua mun a teng mi masa Anak suan le khak a hi Nephilim minamte, Ahiman mite, Sheshai mite, Talmai mite om uha, zongh a tha uh gol thei ngengaa mahmah uhhi, ci uhhi.\n3) Tua hun pen leenggah a palte a min hun hi in, lenggah bawk khat ong pua uh a, mi nih in ciang tawh zawng khop uh hi. Mang-kawlsing-gah le thei-gah zongh tawmkhat ta ong ciahpih uh hi.\n4) Amaute in Moses kiangah, "Kote nong sawlna leitangah ka va tung uh hi. Tua lai-ah bawngnawi leh khuaizu tui bangin luang hi, ci uhhi.\n5) Ahi zongin tua gama teng mite thahat uh a, (mi 10 te' pulaakzia), i zo zo kei ding hi...\n6) a khuapite uh kulh tawh ki-umin lian mahmah hi. (mi 10 te' pulaakzia) i do zo kei ding hi...\n7) Ahih hangin Caleb in Moses' mai-ah mite gamdai sakin, "Thakhatin paito-in va luah ni; bang hang hiam cih leh eite pen a zo thei mahmah ding ihi hi," a ci hi.\nKi ngaihsun in\nVaikhakna 7 tawh pai uh a, pulaakna 7 mah tawh ong ciah kik uh in. A paima un, thungen lo in, a ki aap lo pi a avapai sawltawm makai mimuan nasemtu te lau uh hi;\n1) Gamlakvakna 13:31.mite in, "Tua mite a sim dingin i pai ngam kei ding hi; bang hang hiam cih leh eite sangin amaute hatzaw uh hi," a ci uh hi. aneu 33na ah. Kote pen kauphe bang lelin ka kingaihsun uh a... Tua sawltawm mimuan makai 10 te thu pulaakna lametbei hi; hih teltawm thuvaan nasemtu 10 te pen, sawlman-na bek tawh va pai in upna leh khasiangtho neilo uh hi; Tua cialtawm makai kisehtu 10 te in mihonpi te dahsak in, mailaim ding lametna genlo a, dahhuai thu, 'guallelh ding' leh, hih nai loh pi hih ;'zo kei ni' cih, do nai lo pi 'lel ni' cih, bek tawh ong kileh hi. Tua bang ong gen tak ciang un mi a tamzaw te in, lau in ling in ong kapgawp uh hi (Gam. 14:1); 14:36 ah Pasian samsia(hamsiat) uh hi ci hi;\nHih bangin, up-zawhlohna leh, do-ngamlohna in, mihong te lungmang sak a, Pasian muanna ong masak loh uh ciangin, mi tampi si in, Amalek mite le Canaan mite in ong leh nawh kik mang uh hi.\nTopa Pasian in ong sawl\nPasian nasem kongit Siate Siamate aw, Pasian ing ei' luah ding a ong koih saksa 'KHAPSA GAMNUAM' i mu ta hiam ki sit tel pha dih hi. Biakna nasem, Pawlpi nasem te, Pasian lenggah huan a, laikung laidal tawi te aw, Pasian' ong lahna gam 'Canaan gam zuatna ding na muh na a hoih in na pulaak ta hiam? Pawlpi upa sepna ah zongh e, Ki-appna omlo in, a tamzaw thukimna tawh ci pahpah in, Pasian' deihan i mangngilh kha hiam? Topa' sawlna ah tuuciang te zongh e le, Moses bang in Pasian sawlna bang man tak i sawl khia hiam? Ei' deihna le gelna bek paksak in Pasian sawlna ah i thaneem kha hiam? Joshua le Caleb te bangin, Pasian in ong zawh pih ding i lamet ngam ta hiam? Satan' ong hencipna mawhna gam Egypt gam mah ngai tata in, mawhna sung bek mahah a nuamsa, zukham zakham ding bekbek ah i ciah ding bekbek i lungngai kha hiam? ki sittel pha dih hi.\nNisim I nuntakna ah\nPawlpi masuan ah zongh, Pasian ong tupsak, Pasian ong vaikhak igensa 7 te bulphuh in, a kicing in pulaakna lahkikna 7 mantak i nei ta ding hi. Atamzaw' deihna leh muhna tawh a kalsuan te Pasian in vatmai in, zanniloh kahna leh lungsimzancipna om in, beidong in omna, lametbei a omna tawh i tuak zaw ding hiam. Ka veng ka paam khat le nih zo ta ing e, kei ong thukimpih ding mi nei ngawn ing ci in, Pasian ong lahna gam zuat ding a kin nawn lo, a don nawn lo, kileh ding leh nungtolh ding bekbek ah i kihei kha hiam? Pasian kiang i pulak tak ciangin,' KO TE KAUPHE BANG LEL BEK IN ONG MU UH HI' cih peuh tawh, lungneu namtom ngaihsutna tawh Pasian i muang lah lai kha hiam? Eite' i do ding gal in, mihing galhiam te a zo, gam-uk kumpi te' ukna te' tuk zawh loh, KHA GAL, KHA GAM, KHA MI do ding in na ki ngam takpi ta hiam?\nPai in do ding\n'Paito' acih limlim zongh, a niam na lam pan in a sangna lamah kahto cih ong hi pah a, lawp huai pah hi.\n'Sawm hoihlo in, nih bek hoih' 'mimuan nasemtu 12' sung pan, thuvanna a neih khit uh tak cingin, PASIAN' KHASIANGTHO TAWH KOP makai 2 Joshua le Caleb te bang in, Ngapna, lawpna, lametna, upna leh Pasian' mahmah in a vaangliatna tawh ong do pih ding cih tawh HANGSANNA, sepngam na i neih ding, Pasian khasiangtho ing lawng ta hen! Amen! Pasian sawlna ah na i sep ciang, Pasian biakbuuk sungah Pasian tawh i ki ho ciang in i ngeina lui MIHINGTE launa, Midangte' siamna kihtaka, Mite' galvan peuh i kihna kha hiam? Mite' thatang le, kampau nal daldal khawng i lunghi mawh kha hiam? Lau kei in LAU KEI ING NANG KONG OMPIH DING HI, NA SIKNA TANTAN NA GAM HI, ong ci Pasian kammal ngai kawm in Pasian ong ciamna Khapsa Gam Kha-Canaan gam luah ding in a kuan dingin tha i la ta ding hi. A kiging teng in na khut uh ong laam un! Amen! Amen! Amen!\nI KISAP PENPEN\nMitam le pawlcin masak kha lo ding hi hang! Pasian in Nang hauhna le hatna le pilna siamna maimai te ong kal masa lo hi! HIH NGAM DING. sepngamna ong kal na hi hi. Pasian in i khutsungah ong pia khin zo hi, Pasian in deih hi, cih tawh kalsuan in ma pang in, DING NGAM, GEN NGAM, DO NGAM, SEM NGAM, MAKAI NGAM, Biak Topa Pasian leh a Minam aading, Aman' ong deihna aading in hangsan taka pan ngam, luah ngam na kisam penpen hi.\nAzo thei taktak ding I hi mahmah hi\nJoshua a kici Nun tapa Hoshea leh Caleb in, thungetna le ki-aapna tawh kalsuan in, Pasian muanna tawh thuvaan in ong sep uh ciangin, KHASIGNTHO in ompih in, " I ZO THEI MAHMAH DING HI, PAITO IN VA LUAH PAH NI", ci in lawpna leh, ngap mahmah na tawh ong pulaak khia uh hi. Tua bang upna leh i Biak Pasian thei in, tel in, muan taktak na tawh DO pah hi leng, Ei zongh a luah taktak te i hi pah ding hi. Alau 10 te bang in i lau leh, lamkal ah puk in a si cip ding te i hihi. Zechariah 4:16 na bang in, PASIAN KHASIANGTHO TAWH KOP IN, ZO DING, cih leh Philipian 4:13 HONG THAHATSAK VANGLIAN PASIAN THA TAWH BANG KHEMPEUH KA HIH THEI HI, cih bulphuh in i mainawt ding hi. Topa in lai a sim mimal kim tung ah, Khasiangtho le Kha-Canaan gam luah zawhna ding upna leh hansanna, utna leh gualzawh man taktak ong pia ciat ta hen! Amen!


url: =Bang hangin "Zo Vakhu Kop Bangin" kheset tul theilo hiam? - TUNGZANG NEWS\nBang hangin "Zo Vakhu Kop Bangin" kheset tul theilo hiam?\nBang hangin "Zo Vakhu Kop Bangin" kheset tul theilo hiam?:\nTui Buasa Kiluakkik Theilo te a tawpna ah Tedim khuamual mualtung lam zuan in a paitoh ciaiciai banga Zo Vakhup Kop Bangin te zong Pangzawl khuakhung lam ah a pai toh ciaiciai man in a tul theilo hi lo hi. Tawi kawlciangin laidip hong tan na'n leh zang huiva'n hong leng va'ng na siang zuan in, Simlei tui bang gawm lo zong, laukha van ah gawm ding.... cih banga itna kip kipiakna la tam ahih man in leh, a dang hang khat om hi ding hi, hih la en pak leeng...\nKen lah nang ngilh maw'ng e\nNi khat singtang gamlei vailo ka va kuan leh va ciin ham za'ng e\nSawlbang hulta mai aw ngaih aw....\nHi mah hi, ngasa te tuisunga bual dinga Pasian in a bawl hi a, leitung ah nuntak a sawm uh hangin a hi theilo thu hi. Tua manin Pasian in a gawm loh pen mihing itna bek in a pianglo thu hi mawk hi. Bangzah in ngaih gimsi nam ta leh 'sian gawm loh' pen a khasiat huai lia leh tang ki ngaihna hi....\nHih Zo vakhu kop bangin keset sungah late a hoih dan pen a gendan ding dang lua zong om ka sa kei mai a, thu leh la kim hi ci leeng i genzo nai diam maw ka ci hi. Thu leh la gil ciik pipi kiphum ahih manin Shillong omlai pan U Sianno (tu in UPSC Delhi ah officer in omta) tawh ka favorite uh ana hi a, tu tung Delhi ah ka ban kik ciang zong ana ngaicim nailo lai hi. Tua manin a thu a thei taktak te in hih keset pen ngaicim theilo uh hi. S. Chingnu in ngaihluat man a selung sumbang ze etna hi bo e a cih leh kumsang tuipi let nan leh e.e.e.e.e.e.e.e.e...... a cih te ngaihbang ngaungau hi.\nAnglai ken hong pom lai ing....\n....tunnu khuai bang hang va?\n....lelta ni, lelta ni ngaih, muikhua i zin leh aw tuibang gawm mai vai e\n..naubang i ki noh nuam e...taikhua val mai vai...\ntaikhua val man..kei sausiang lam zuan mai vai...\n...von zatam i tawi dong naubang pomcim lo ding...\n...kei ka heina gam pan sinthu khuaimu hong leng\nsinggual tang ding sinthu kileel ta ci...\n...na teh kimpih gual tawh khenlo tongciam mai ta'n\n....sialsial tam vot aw ngaih...hanlung i ciam poh leh\nnang kei a kei nanga...\nKei dawng lai ing e..kum 2, 3 hong na ngak in...


url: =Siamsin icih tak ciang in… ~ Bob Tuangpi :: ZOMI DAILY\nSiamsin icih tak ciang in… ~ Bob Tuangpi\nposted on 20 April 2018 at 10:37 pm Lomkholna: Article, BobTuangpi, Siamsin\nZomite’ Kammal “Siamsin” cih ciangin mihing nuntak khuasakna ah nuntaksung pilsinna leh khutsiamna asinlaitakte siamsin ci-in kigenthei hi. Sangpilna sinna ah thuthuuk sinna lam (Art Major) leh khutsimanna nate’thubul kantelna lam (Science) namnih ahuampi-in kikhen hi.\nAbeisa bang kum (10) hunkhat pan leitung pilsinna leh nuntak khuasakzia pen thukizak baihna hun/siamtheihna hun (Information and communication technology) huhau-in leitung nuntak khuaheekzia hong kidang mahmah mawk hi. Tu’n ahih leh tua hun abei kuan hita aa na khat pepeuh thukizaak tuahna bek hilo tua thute siiksan kiciannei-in thu-le-la adawl adawlin kepna/senna hun (Data technology) hun hong tungta hi.\nMyanmar leh India bek hilo leitung bup ah kithehthang Zomite in zong pau kician/kammal kinei hi. Atungah igennop bulpi “Siamsin” cih kammal pen pilna leh khutsiamna khat pepeuh asinlaitakte hi ci-in zaitak huamsak leeng kihuamsak thei mahhi.\nTuhun leitung mihingte in “Khan tawntung pilna sinte hihang (Life long learners)” cih ngaihsutna thuciim in leitung gamkhangtosate ah mun hong luah zawh khang tam simsim ta hi.Tua bang dan ngaihsutna in tulaitak leitungah anungtalai teng “Siamsin” aa san ding kuamah anial omlo ding hi.\nAhizongin, hih mun ah igennop bulpi in “Siamsin” cih ciangin Kawlgam leh India ah om Zomite’ ngaihsutna ah gengen tase kei leeng ateek akhangin atheihpah lek (Understood) uh “Siamsin” cih kammal in agennop a etsaknop pen Kawlgam ah hileh sangpilna laitan, tan (10) zokhinte kigenna ahihi. India lam leh US of America gamte ah laitan, tan (12) zosate kigenna ahihi. Tua pen pilna sang (Higher Education) kici College/University akahlaitak sang naupangte kigenna hi.\nMyanmar Gamsung Siamsin leh Zomi Siamsin Thutom\n1885 kumpi Kawlgambup (Proper Burma/Ministerial Burma-Kawlzang Kuam teng) gamkeek mangkang kumpi in lakhin (Colonized/Occupied) uh aa tulaitak Chin State ci’n apualam mite in hong theih pih Zogam leh mualtung gam honkhat kigawm (1947 India suahtakna ma leh 1948 Kawlgam suahtak ma) pen mangkang kumpi (British Empire) in 1896 The Chin Hills Regulation Act nuai ah koihin mualtung gam honkhat tawh kipawl ukna (Frontier Areas Administration) nuai ah hong gawm uhhi.\nKawlgam leh India suahtakna hanciam hun sung (Independence movement) hun sung bang enkik leeng pilna sang sin “Siamsin -University) sang naupangte’ mapanna leh pattkgiatna (Initiative) lakna tawh suahtakna ngah dong kilawhcing mahmah ahihi.\nAdiakin Kawlgam ah University sangnaupang makai Ko Aung San, Ko Nu, Bo Aung Kyaw cihte ban ah akhangkhangin sangnaupang makai Salai Tin Maung Oo (1974-U Thant Buaina) Min Ko Naing leh tulaitak makai minthang (8888 sang naupang makaite/adang tampi omlai) pen Zopau in “Siamsin” icihcihte ahi uhhi.\nKhuadak In! Hun Kikhel Ta!\nKawlgam, India leh leitung gam tampite ah gam kikhelna leh hunthak kikhelsakte i et teh “Siamsin” te’ mapanna cih anial omlo ding hi. Ahizongin, tua bang “Siamsin Sangnaupang” in apanlak hunte uh i et kik teh kum zalom 19-20 ( AD 1900-1990 kikal sung teng) hipen hi.\nKawlgam ah zong gamkeek mang kumpi dona ding Japan gamkeekte dona ding ahoih pen khutzat in “Siamsin” sangnaupangte ahihi. Tua mah bangin galkap kumpi langdona ding zong sangnaupangte mah paulapin na kizangh toto hi. Tua zonghsanghkha hun kikhellam aphawkkhalo khangthak honkhat mah in nung asawtnailo hunkhatlai “Siamsin” te tawdapin Sengam, Hong Kong Siamsin te hong kitom uhhi.\nTua teng eengkha-in Kawlgam ah zong Yangon khuapi leh mun tuamtuamte ah “Siamsin” naupangte mah pilna lam sumzeekna behlap nading ong kitom ngeingai nong uhhi. Tu ciangciang kum zalom (21st Century) ah “Siamsin” te’ kiphinna gamvai ah lawhcing cih sangsikin lawmsapna leh supna tam zaw gige hi. Tuate thukantelte in a etkik uh ciangin ahun beita ahihlam mukhia uhhi.\nZatang/zatui ahun beita (Expired) khat ne/kisun lecin lauhuai mahmah ahih man i kamsiat ngel leh sihlawh thei ding hihang. Leitungah a om nuntakna nei khempeuh in hun neitek uhhi. Siiktawlai khethun (Type writer) om-in tua ama hunin mihingte’ nasepna noptuamsak mahmah hi. Tun ahih leh siiktawlai khetna hun beita-in computer, Mobile phone, Ipad, Ipod leh adang tukhanghun vanzatte in mun hong luahta uhhi.\nAtung na tuan sakol khat anu maw? Apa cih nangawn na theih kei leh nang kanin mihai om nawn ding ahiam! Singtutphah khat hong pian nading gamsung ah singphuukpa thupi mah aa, innphual hong tungin khutsiampa (Carpenter) khut sung atun teh singphuukpa akizat nang om nawnlo hi. Siamsin siiksan minam leh gamvai sephun beita hun kikhelta ahih manin gamvai semnuamte in suaktatak gamvai sephun leh septheihna phualpi omta hi.\nSiiktawlai khetna hun beita bek hilo Ball pen hun zong beita in Computer leh hunthak vanzatte in leitung hong luahta uhhi. Leitung kikhelta!\nBy: Bob Tuangpi\nTawmvei : Kalaw, Shan State\nPrevious: Malaysia, Mydin panin lothangsan RM11.26 man aguk manin RM2000 ki liausak\nNext: ZOMI: a voice from pre-medieval time ~ Dr. Dongno


url: =Facebook te neihsamah ahi Instagram kilimzat semsem, khasim mi 800 Million te’n zangden :: ZOMI DAILY\nposted on 1 October 2017 at 4:24 pm Lomkholna: News, Sawltak, Tech\nFacebook Company te neihsamah ahi Instagram pen kilimzat semsem a, anini in User kibehlap ziahziahden hi. Instagram pen Photo-sharing App ci’n lawmlegual tetawh Photo ki hopsawntheih nadingin akibawlkhia hi a, ahi zongin Video zong ki Upload thei veve hi.\nFacebook’s vice president of global marketing solutions asemlaitak ahi Carolyn Everson in New York ah akibawl Advertising Event khatah agenkhiatna ah Instagram pen tulaitak khasim in Monthly Active Users akigawm in mi 800 Million phaden hi ci’n genkhia hi.\nAbeisa April khasung in apulak khiatna uhah khasim in Instagram azangpen mi 700 Million hikhin a, tuazawh kha 5 sungin khasim Monthly Active Users 800 Million ah akhangtota ahihi.\nHih atunga pen khasim Monthly Activer User ahihi. Tuaban ah nisim azangden Daily Active User zong khangmahmah hi. Tulaitak Instagram nisim in azangpen Daily Active User 500 Million tak ahihi.\nFacebook Company te’n 2012 kumin Instagram alei uh ahihi. Akilei laitak un US$1 Billion tawh alei uh hi a, Cash leh Stock pawlkhat tawh apiak uh ahihi. Tuciangciang hih Instagram alei uhpen kisikna, supna omhetloding kici hi.\nInstagram pen adiakdiak in khangno te’n limzat mahmah phadiak uh a, Facebook te’n sumtampi tawh hih Instagram aleikhiat uhpen Investment hoihmahmah khat himawk hi ci’n Analysts te’n genkhia uhhi.\nRelated: Facebook azangden mipi te Category khenpi 4 in kikhenthei, nang koisung ah kihel?\nFacebook te’n Instagram aleikhitzawh puahphatna Update tampi bawlkhin uhhi. Tualak ah adiakin Snapchat tawh akibangpian Instagram Stories cih Feature thakpen kilimzat mahmah hi. Instagram Stories tungtawn in Users te’n Photo leh Video ki Post khiathei a, ahi zongin Instagram Stories tungtawn in aki Post khiate pen nai 24 (24 hours) khitciang in mangcipkik ziau hi. Zomi Daily ii Instagram ahzong mankalkal in Photo pawlkhat ki Upload zelzel hi. Hih link www.instagram.com/zomidaily ah Follow nabawl ve maw….. Sawltak #zomidaily\nPrevious: Mopa (The Khatan) ~ Dim Lun Zam\nNext: Australia Football Champions lakah Zomi 1 kihel


url: =Zomi le MRTV Channel ~ Gin En Cin :: ZOMI DAILY\nZomi le MRTV Channel ~ Gin En Cin\nposted on 3 April 2017 at 7:22 am Lomkholna: GinEnCin, News, Zomi\nEhei!! mawk aw, lap kei hang ei!!!\nTedim in District i ngah ding hunin don loin i ngah loh teh a kua mahpeuh kingawhin tuate in thudon lo hi ci-in kingawh hi hang. Tua pen ahun lapin thei napi a thudon mel i om loh hang mah hi ding hi.\nA nungah kisikin i nung hanciam hangin kingah nai lo hi. Tua pen paunak in “Thu nawtheih le sa nawkap aval” kici hi. Tua mah bangin tu mahmah in i mai- ah Zomite adingin thu lian mahmah khat om a tua pen MRTV channel kibehlap ding vai ahi hi.\nZogam bup ah kamphen kul lo a kampau kithei a tampen ei Tedim Tonzang Tsp le mun tuamtuam a om Zomite in i zat hih ka lai gelhna “Zokam” ahi hi.\nAhunin kinin phu hileeng Zogam bup ah MRTV channel a ngah masapen ding i hi hi. Ahihangin tuni dong ngah nai lo hihang. Hihpen i phut loh man maw i kin loh man hi ding hi. Hih pen Zomite i supna lian mahmah le mi i bat lohna khat hi.\nTua ahimanin a phu thei ding leh a kin ding kipawlna tuamtuam = TA, ZYA. ZCD le GZA-te in thupi ngaihsutin amunmun pan ahizong kikum khawmin ahizong hong phu uh henla Zomi biakna pawl tuamtuamte in i pawl ciat ah tu-a kipan thungetna tawh pangkhawm leeng ci-in i Zomite ading deihsakna tawh kong tangko uh hi.\nTu in i thudon kei lai leh\n“Ehei!!! mawk aw lap kei zel hang ei!! ci zel ding hi hang.\nH. Gin En Cin\nPrevious: Malaysia, Perak State ah mawtawpi khatin adang mawtawneu khat phukha in mi 6 sipah ~ ZD\nNext: Tedim News (03 Apr 2017)\nBogyoke Aung San kum 100 pawi\nTulaai Leitung Thuthang Tuamtuam Updates February 15, 2016\nZomi Nam Ni bawldingvai Thu Taangkona ~ Zomi Innkuan OK\nVan gam pan laikhak – By Piang Ngaih Don


url: =Zomi te koitan tungta ihiam? ~ Pu Thang Lian Pau (ZRO) :: ZOMI DAILY\nposted on 31 January 2014 at 10:50 pm Lomkholna: Article, Politics\nZomi te koitan tungta ihiam? Where Are We Now? ~ Pu Thang Lian Pau (ZRO)\nMinam I cih ciangin namnih in na kikhen a, tuate English in – Nation leh Ethnic – na kici hi. Ei Zo pau in anih in Minam kici ziau a, a tuam in zong na kingaihsun lo hi. Tua hi a, minam I cih ciangin tawndan leh ngeina kibang, pupa khangui kizom, pupate tung pan a aluahsuk uh gamlehleitang ah teng mite ahi hi. Tua ahih manin nation leh ethnic pen kibang mahmah na pi in kilamdangna khat nei kingaihsun hi, tua pen – pupate luahna gam a tengin amaulehamau a kivaihawmte pen ‘Nation’ kici se in, minam hi tase leh pupate luahna gam a tenglo hiam, ahih kei leh a tenna gam uh gamgi bangin a khente pen ‘ethnic group’ ki ci hi.\nEi Zomite zong pupa ngeina leh tawndan, khanggui kizom, paulehham kilamdanglo, pupate tung pan I luahsuk ngekngek gamah teng I hih manin minam kician mahmah khat ihi hi. Ahih hangin I Zogam pen tuizum Mangkangte hong khan laiin gam tuamtuam ah hong khen manin tudong gamkhat, ukna khat leh kivaihawmna khat ah kiom thei nailo a, minamkhatgamkhat suah ding lametna neiin hih theih zahzah hunkhat khithunkhat, khangkhatkhitkhangkhat in kihanciam toto hi. Tuin Zomite muntuamgamtuam ah hong kikhenzak in, min tuamtuam tawh minamdangte in hong ciamteh mah taseleh, Zosuante ihihna kihaihloin, ei laiguizom teng kivaihawmna khat a om ding lunggulhna tawh khangmasate na kalsuannate uh ciin muh theih hi.\nMangkangte in kum 1777 AD pawlin I Zogam hong nawk pan uh a, ahi zongin kum 1890 in la zo bek uh hi. Tua hun a kipanin I Zogam ah hong ukin, hong vaihawmkhum uh hi. Amaute cihloh buang kuaman hong ukzou ngeilo, bekthamloin zong hong kisimzo ngeilo hi, tua hia ei Zomite pen eimahleheimah kivaihawmin, zaleentaka na nungta tawntung ihi hi. Zogam hong lak khit uh sotlou in, minam khat ihih lam hongtel semsem uh ahih manin, Zominamte tenna gam teng kivaipuakna khat sungah gawmding hong gel uh a, hih thu ngaihsun dingin ChinLushai Conference1892, Fort Willam, Calcutta ah na nei ngei uhi. Tua hunlai in Zomite politics lamah kikhanglou nailou hi. Ih gamah modern education sangmangte in hong pan uh a, Christian biakna zong hong khang hi. Hih hun apanin lam tuamtuam ah khanlohna hong om mahleh politics lamah Zomite pen kilamzang thei loin kiniam mahmah hong suak hi.\nEi Zosuante kigawmkhop a, vaihawmna khat sunga om ding lunggulhna kinei tawntung ahihlam I khangthu uh I et ciangin muh ding na om totou a, tuate phok tawntung ding kisam hi;\n(i) 1933 kimlakin, Pu Than Pet Mang @ Vum Thu Muang makaihin, Chin National Union na phuan uh a, tuazoh Japan gal hunlai in, Chin Leaders’ Freedom League, Sukte Indipendance Army, Free Chin, adgte. chih kipawlna toh zaleenna/suahtakna nasual uhi.\n(ii) 1940s hun ciangin, Zomi Ukpite’n Allied Forces toh pangkhawm in Japan gal nasat uhi. Burma leh India in suahtakna ngah ding dinmun a hong om ciangin, Mizo Union in Zosuante kigawm ding deih thu Mangkangte khut ah dolkhat na khia uhi. Hiai kum (1947) mahin, BritishBurma a om Zomite leh khamtungmi tuamtuamte’n Panglong Agreement1947 bawlin, kum 10 khitciang a Burma potsan theih ding na ci uhi. India a om Zosuan pawlkhat te’n L.L.Peter, Suptd of Lushai Hills kimuhpih in, kum 10 khit ciang a India potsan theihna dingthu na kum uhi. Manipur a om Zosuante lakah Kuki National Assembly, Khul Union, adgte. hongpiang in, amaute’n zong Zosuante’ kigawm ding lungtup in nei uhi.\n(iii) 1960s hun in, phamsa Pu Gen. Tun Kho Pum Baite makaihna, Chin Liberation Army leh Pu Laldenga makaih, Mizo National Front te’n Zosuante kigawmkikna ding thu limtakin na hanciam uhi. Hiai pawl nihte kitheisiamtaka kalsuan kimlai, heutu khenkhat hong kithah ciangin, minam sungah meima hong piang hi.\n(iv) MNF leh Government of India in kum 1986 a kilemna hong bawl ciangin, Mizoram State hong piang hi. Hiai Mizo Accord in Zosuan teng huapkhalou sakna hong piangin, Zomi National Congress(Manipur) leh People’s Congress(Mizoram) te’n movement dangkhat hong pankhia a, First World Zomi Convention1988 Champhai a kineihkhit ciangin, Zomi Reunification Organisation(ZoRO) hong phutkhia uhi (1991 in Zomi chihpen Zo ci’n khek uhi). Tuni chiang dong, ZoRO in Zosuante kigawmkikna ding deihna toh International forum tuamtuam ah, tua thute taangkoupihta uhi.\n(v) Zosuan teng kivaihawmna khat ah omkhawm naikei mahleng, Chin State (Burma), Mizoram state (India), banah CHT (Bangladesh), leh Tripura (India) a om Zosuante’n Sixth Schedule cihbang I nei a, hucihlai in Manipur a omte’n kivaihawmna mumaltak tunitan neilou uh hi.\n(vi) 1990s ciangin Manipur a om Zosuante lakah minam a khanlawhna khat hong pianga, chibing(tribe) a kikhenna te’n minam suahtakna tunlou ding ahihdan leh, eimah kicihna, ‘Zomi’ min mah zanga politics saivet ding ahi cih ngaihsutna kiptak toh, khovel a Zosuante kigawmkikna ding tup pipen a a nei, Zomi Reunification Organisation(ZRO) hong pankhia uhi. Nam lianzaw pawlkhatin thagum zanga hong nengchip thei dinmun a om ciangin, Zomi Revolutionary Army(ZRA) hong pankhia uhi. Hiai hun lai in, Burma ah MP kitelna hong om a, Zomi National Congress pen Political Party khata nei in MP 2 (two) I telching uhi.\n(vii) 2000 ciang in, khovel politics paizia zong hong kikheng hiaihiai in, Zomite sungah zong civil organisations tuamtuam hong piang khia hi. Saptuam maikaite hanciamna toh Global Zomi Alliance cih bang, Manipur a tribe tuamtuamte kipawlkhopna ahi Zomi Council, banah khovel mun tuamtuam ah Zomi Innkuan, Zomi Fellowship, adgte. ipankhia theita uh hi.\nVideo: ZRO President Pu Thang Lian Pau’ laikhak simna\nHiai a tunga I taklat thute apan, Zomite’n kigawmkhopna leh vaihawmna/kiukna khat a omkhop ding lunggulhin nei gige uh hi cih teltakin kimu thei hi.\nTuni’n midangte’ hong sapna min zanga political platform ineihna kum 80, revolutionary movement ipatna kum 54 vel leh Zomi min toh political party (ZNC formed at Daizang in 1972) ineihna kum 42, banah, Zomi min toh revolutionary movement I patna kum 21 bang phatheita ahihtak chiangin, minam nnasepnaah koitan tungta, koiteng in samlai hiam chihte kivelthakzel poimoh mahmah hi.\nAdiak kholin, ZRO I pat apan tuni chiang en leng, politics a lohcinna (political achievements) cih gen ding omlo phial bang mahleh, minam nnasepna ah naakpitakin makisawn hi:\n(a) Zomi cih mite’n hong pompih mahmahta a, koimunkoigam ah Zomi kicih angtanhuai kisa theita hi. Pasian huhna toh, Zosuan khangnoute’ felna leh kipiakzohnate namdangte’n hong muh ciangin, muantham leh belhtham cing hongsain, zong hong thupisim uh hi. Pasian in Isrealte kiangah, ‘a mei hilou in, a lu dingin kongbawl ding hi’ acih pen ei Zomite adi’n zong dikpha diak kasa hi.\n(b) Kineu ngaihsutna apan a lianzo lam lungtup in kinei theita hi. Hun khatlai in Manipur a om Zosuante lakah, cibing ngaihsutna lian mahmah a, tua cibingte minam dana koih in, Simte National Council, Paite National Council, Vaiphei National Organisation, adgte., cih bangin na om tiltel uh hi. Tuni ciangin, ih minam diktak Zomi hi a, chibing a India in hong cheptehnate tribes ahi cih kiphokna toh, Simte Tribe Council, Paite Tribe Council, adgte., in honglaih in, tuni’n cibing tuamtuam 9(Nine) bang in Zomi Council sungah seemkhom theita hi.\n(c) Zomi chih a pomtheilianlou pawlkhat te’n zong Zosuan ihihdan phawkin, tuabang nnasepnate ah hong kiheltheita uhi. Mizoram sung ah zong, Zosuan/Zohnahthlak cih hong thupi ngaihsut theita in, hun paisa a Duhlian pau a zangthei lianloute tuambawlna zong hong beipianta hi.\n(d) Khangthak siamsinte’n zong midangte hongsapna peuh thupi ngaihsut nawnlou in, Zomi chih min toh research tuamtuam hong panta in, khamtung/mualtung a iteenziak a Zomi hizolo in, Zosuan ihihziaka Zomi ihihdan hong phoulaak semsem uhi.\n(e) Zosuante’n I tawndan leh hunbi poimohte ngaih khawkna kineita a, Zomi Namni, Khodou Pawi, etc bang thupitakin izangkhawm theita uhi. Heutu masate zahna leh amaute phokkikna lungsim zong kineita hi.\n(f) Khovel gam tuamtuam 32 bangah kikhosa a, tuabanga khosa Zosuante in zong minam leh gam khantouhna ding lunggeelna kineitheita hi.\n(g) Manipur a om Zosuante adia political status khat neih ding deihna toh kipawlkhopna lianzaw kinei in, thautawi naupangte’n India toh hiamkhamna nei a, political talk neih ding lametna toh kingaklel hi. Hiai bang dinmun pen, namdang pawlkhat in kum 30/40 bang a sual nunga leng a muhlouh uh hamphatna ahi.\n(h) Minam min toh kipawlkhopna tuamtuam te’n eimah septheihna lamciat ah, gam leh nam khantouhna ding deihna toh, kihanciam theita hi. Chibing, khuabing a tuailaite kipawlkhopna tuamtuamte zong Zomi Youth Association ci’n a lianzaw/taangzaizaw in kiseem theita hi. Tuamah bangin, Zomi Siamsin (Zomi Student’ Federation), Zomi Human Rights Foundation, Zomi Literatures and Languages Society, Zomi Artists Association, Zomi Innkuan, Global Zomi Alliance, Zomi Council, adgte kinei in, mabang panin, kihanciam theita hi.\n(i) Namdangte toh sepkhop, bawlkhop cihte kithupi ngaihsut a, Alliance tuamtuam ah member kihi koikoi hi.\nHaksatna leh buaina tampi tuaksek mahleng, Pasian in hong nusialo in, minam adia isepnate zong a thawnaval ahihlohdan muhtheih om hi. Ahihhangin, Rabindranath Tagore in, ‘miles to go before I sleep’ (ka ihmutma in ka kalsuan ding/sepding tam mahmah hi) acih bangin, eite’n zong I lungtup tangtunna ding in seplebawl ding tampi mahin samlai hi cih phokhuai kasa hi. Thupil in, ‘tuimal neuneu kigawm in tuipi lianpi bawl hi’ acih bangin, ih omna leh kihelkhakna ciatah, minam adi’n haanciamtek leng, Pasian in hunkhat ni ciang in i lungtup hong kuitungsak ding hi. Lungdam, Thang Lian Pau (President, Zomi Reunification Organisation)\nPrevious: Kammal kilawm pawlkhat (Azom 28 January)\nNext: Ei leh ei ki siansuah/sawpsiang masa ni\n31 January 2019 at 11:24 pm\nLungdam ei…viva de zomite,hanlungchiam d ,mainawt d …we believe in God.\nZAM Thupuak :: 05 Oct 19 (Pilvang takin omsawm ni)\nZua Ang Liim ~ Khaineu Hatlangh\nPaunak leh a khiatna – 4\nNupi khatin amonu dingpen tomsalua in, tui sungah tuahlupsan


url: =MUC news (Page 9) | Cidamna tawh kisai a theihhuai pawlkhat ~ MUC\nMUC news (Page 9) | Cidamna tawh kisai a theihhuai pawlkhat\nAdmin 9:02:00 PM Articles, ZOMI SDA NEWS\nA kaikhawm: Sia Naa Mung\nA. Tampaza tui leh Cidamna:\nPumpi sunglam leh pualam a om bacteria lungnote pen tampaza sung a om antibacterial datte in hong hep siangsak hi. A kilawh thei virus lungno pan zong tampaza sung a om antivirus dat in hong dal sak zo hi. Tua hi a tampaza pen zatui hoih khat hi gige hi.Tampaza tui dawnna hangin cidamna ding hamphatna a nuai a bangin kingah hi.\n1. Kam limsak hi.\n2. Sin leh kal a dingin hoih hi.\n3. Sam hoih sak tuam hi.\n4. Guh a dingin guh leh taang natna zong nuamtuam sak hi.\n5. Awm bing te a dingin hoih hi.\n6. Tawldam tuam sak hi.\n7. Buk khuh natna hong dalsak thei hi.\n8. Khuasik cisa natna hong dal sak thei hi.\n9. Huih diikna pan a kilawh thei natna te zong dal thei hi.\n10. Natna dalna ( immune system) hoih sak hi.\n11. An gawina huh in sung siangtho sak hi.\n12. Maliam te a manlangin damsak tuam hi.\n13. Si khang kiamsak hi.\n14. Pumpi gihna (body weight) kiamsak hi.\nB. A ihmu theilo te’ theih ding:\nA ihmu theilo mite pen magnesium dat kicing lo, a tawm luat hang hi. A ihmu theilo te pen hun sawtpi thu tam ngaihsut luat manin zunkhum natna piangsak leh khuak thahatna kiamsak thei hi. Tua a hihmanin ihmut nuamtaka, ihmut theihna dingin a nuai a dat nam thum tawh a dim an te ne ding hi.\nI. 1. Bawngnawi 2. Bawngnawi thuuk 3. Ngasa 4. Ngapi thau cihte khempeuh vitamin D tawh kidim ahih manin tuate ne le teh nuamtak in ihmu thei ding hi teh.\nII. 1. Nahtang 2. Aalu 3. Be nam tuamtuam te in tua te sungah pottasium datte kicing a hihmanin hoihtakin ihmu thei-in na ihmut hong nuam mahmah ding hi.\nIII. A eng nam a hi, 1. Singgah 2. Mehteh mehgah 3. Maai mu 4. Naan tui te ne in. Tua te sungah magnesium dat kicing a hih manin nuamtak in na ihmu thei ding hi.\nC. B ydk; natna dam theihna zatui:\nKaal khat sungin B ydk; lungnote a beisiang theih nading: 1. pyvif: Tua pen tui tawh sawp siang sitset ding hi. Sawp zawh ciangin huan ding a, tua huanna tui pen niangtui haite tawh nikhat in 3 vei dawn ding hi. Kaal khat hong sawt ciangin B ydk; lungnote damsiang ding hi.\nD. Cancer a piangsak thei cell a susia zote:\nCancer pianna a bulpi-in a sianglo ante nekna hang hi. Hih natna a damna dingin maantakin tui dawn ding hi. Tua hi leh cancer natna cell te thahna ah huh hi. Cancer natna a pian loh nading in anuai a gah leh teh te ne ding hi.\nE. Gualkhadi leh cidamna:\nGualkhadi pen cidamna ding tampi tak ahuh meh nam khat a hihi. Man tawmin mi khempeuh nek zawh meh nam khat zong ahihi. A hoihna te in :\n1. Ihmu theilo te adingin hoih pha diak hi.\n2. Lungtang thahatlo te a dingin hoih hi.\n3. Guhpaa-te a dingin zong hoih hi.\n4. Haa damna dingin zong hoih hi.\n5. Nungzang guh a dingin a hoih mahmah zatui nam khat a hi hi.\n6. Gilna thei, gil sung damlo te in ne leh gilpeeng cancer a pianlohna dingin zong hoih hi.\nF. Apple leh cidamna:\nApple pen wkyfauG; natna hangin tha bei ciangin ne le cin na tha hong dim tuam dinghi. Zatui hoih mahmah namkhat a hihi\n. Numeite a dingin lungtang natna pan in dal zo hi. I pumpi tungah a om i sa ngeekte i vunte a dingin a tawntungin huh hi. Gilpeeng natna a pianna ding panin zong dal thei hi. Apple gah pen nikhat pum khat nekna in siahuan/siama te tawh ki gamla hi cih phialzah dongin mihingte nuntakna a kem dathi ci-in kigen hi.


url: =Transavia vanleng sungah aki silngeilo a uihgawpkhat hangin Emergency Landing kibawl :: ZOMI DAILY\nTransavia vanleng sungah aki silngeilo a uihgawpkhat hangin Emergency Landing kibawl\nposted on 3 June 2018 at 11:02 pm Lomkholna: News, Sawltak, World\nVandawn huihlak asangpi ah vanleng alen diaidiai laitak in setsiatna “technical difficulties” ahih keileh cidamlo agimgawp “medical emergencis” cihbang aom ciangbek in amanlangin Emergency Landing kibawl, aomna tawh akinai penpen vanlengtual ah kikum suksak hi.\nAhi zongin Netherlands gampan in Spain gam zuanin alengkhia Transavia Airlines pen Emergency Landing kibawlsak hi. Tua Emergency Landing akibawlsakna ahangpen vanleng sungah thuakzawh vetlohzahdong in apumpi agim a uih mahmah Passenger khat kihel ahih manin Emergency Landing akibawl ciliang hi.\nTua Emergency Landing akibawlsak vanleng pen Transavia Airlines Flight HV5666 ahihi. British News outlet minthang mahmahkhat ahi Mirror te’n Friday ni in apulakkhiatna ah vanleng sungah aki pumsillo pasal “unwashed man” khat tuangkha in, vanleng sungteng uihlua mahmah, namsia gawp in Passenger te’n thuakzolo in aluakhia ziahziah tawh, agimnam thuaklah in asibup tawh omgawp cimawk hi.\nTua vanleng pen Boeing 737 namte hi a, tuapa pen uihlua, namsialua mahmah ahih manin, Airline Crew te’nzong acihnading theilo in, ekbuk Toilet sungah tuamkoihcip uh ciliang hi.\nTuabangin Toilet sungah atuamkoihzong vanleng sungteng uihlai veve ahih manin, vanlenghawl Pilot inzong acihnading theinawnlo in, akinai penpen ahi Portugal gamsung Fargo City aom Airport ah amanlang in Emergency Landing bawlpih hi.\nVanlengtual atun ciangin tua a uihgawppa pen Medical Personnel te’n Bus khattawh puakhia uhhi. Vanleng sungah atuangkhawmkha Mr Piet van Haut in agenkhiatna ah tuapa pen uihlua mahmah, thuakzawhding hivetlo hi “unbearable” ciliang hi. Tuapa gimnam pen uihlua mahmah in, akisilloh sawtmahmah khading hi, Passenger tampitak in thuaklah in cinatlawh in luakhia ziahziah uhhi ci’n genkhia hi. Uih mawkmawkzong hilo in, uihcik mahmah, uih ngekngak “Stench” ciliang hi.\nTransavia Airlines te ii vanlengsung ah a uihvai “smelly incident” tawh buaina pen hih amasapen hilo hi. Abeisa February khasung inzong Transavia Airlines te vanleng sungah Passenger khatin aveih pekpek in, agei ah atu Passenger tawh kitawng ahih manin, Emergency Landing bawlkul ngeikhin hi.\nMore: Mehhuan gim namsialua ahih manin vengta kitotlawh in mikhat in sihlawh, 3 liam\nA uih pen kuamah in ki dikdiknuam khollo hi. Mehhuan gim namsialua ahih manin vengta kitotlawh in akithatzong omngei hi. Veihpekna hanginzong vanleng sungah Passenger te kitawngin buaina piangngei hi. Australia ah Durian singgah gimnam pen uihpianmawk ahih manin, Gas bung akehkhia kisa in kipatauman mahmah hi. Midangte adingin anamtui vauvau ihhih keiphial lehzong a uihgawp mikhat ihhihkhakloh nadingin pumpi cidamna kikepsiamding thupi hi. Sawltak #zomidaily\nPrevious: Malaysia, Muar ah Passenger Bus leh Lorry kiphukha, mi 3 si in 25 liam\nNext: Steve Jobs’ Speech (Apple Company phuakhiapa)\nLawhcinna Lianpi na ngahnopleh


url: =UNDYED UNFINISHED VEGETABLE Tan full grain Tooling Leather Thick Strong Italian Calfskin Calf Cow hides pack 2 pieces 16x24 2.3mm #B961\nUNDYED UNFINISHED VEGETABLE Tan full grain Tooling Leather Thick Strong Italian Calfskin Calf Cow hides pack 2 pieces 16"x24" 2.3mm #B961\nCOLOR: UNDYED UNFINISHED VEGETABLE TAN TOOLING LEATHER.\nSIZE: PACK 2 PIECES each 16"x24".\nTHICKNESS: 2.2-2.3mm / 5.5-5.8 Oz\nserial number : #B961


url: =GZA Youth Department pan zaksakna (05 October 2016) :: ZOMI DAILY\nposted on 5 October 2016 at 12:14 am Lomkholna: GZA, News, Zomi\nGLOBAL ZOMI ALLIANCE(GZA), YOUTH DEPARTMENT pan makai-in Zomi khangnote in a lungsim ngaihsutna leh a lunggulhnate uh suakta takin a pulak theih nading ngimna tawh “Zomi Khangno: Ka Lunggulh Ka Mailam!” cih thulu bulphuhin a nuai-a thute kikupna(Forum) kinei ding hi.\nGAM VAI LEH KI-UKNA LAM (POLITICS)\nGtn. Kumpi sungah panmun leh ‘Za’, Party nasepna, Zomi kipawlna tuamtuamte’ nasepna(CSO)te pan Gamlelei khantoh nading mapang khop dan ding…..\nSUMLEPAI ZONNA LAM (BUSINESS)\nGtn. Thukhun tawh kituak sum zonna, kimlepaam susia lo-in gamsung piang singgahte mundang ah puaka summet bawl ding…..\nPILSINNA LAM (EDUCATION)\nGtn. Pilna sin kha lo naupangte pilna sintheih nading, laithei lo a om loh nading bangcih ding?, Laitan sang zop theih nading bangci panpih ding…..\nKHUALETUI KHANTOHNA (URBANIZATION & RURAL DEVELOPMENT)\nGtn. Khuadangte tawh kizopna lampite bangcih ding, khua sungah inn hoih tam nading, meiletui nuamtaka zat theih nading, cidamna le kikep zia khantoh nading…..\n*ZOGAM PUA LAMAH AOM ZOMI KHANGNOTE IN AMAU OMNA TAWH KIZUI-IN ZOMI HIHNA LEH ZOMITE’ PHATTUAM NADING A LUNGGULH BANGBANG UH KIKUPNA.\nGtn. Omna mun aom midangte tawh liangko kikima nuntak zawh nading, Zolai, Zopau siam nading, Ngeinate hoih tak kepcing dan ding…..\nHih kikupnate pen Zomite’ omna leitung mun tuamtuamte ah bawl dingin geelna kinei hi. Internet line a lemna muna kibawl kikupnate pen Facebook pan live in kikhah khia ding hi. Hih kikupna a kibawlna munte ah vai tuamtuam hangin a kihel man lo khangnote ahi zong, lawmta ahi zong, khangno kipawlnate khat peuhpeuh in amau lunggulhna a sung khiat nop leh, thuluneu khat ciangin A4 laidal khat a val lo, tom-kim-cing in, gzayouth@gmail.com ah kipuak thei hi.\nHih kikupnate khempeuh gawmkhawmin hoihtak kilemtuah dinga November 24-27, 2016 sung a kibawl ding GZA Khawmpi ah kipuak ding hi. Tua bek thamlohin, mi khat peuhpeuh in ahizong, kipawlna khat peuhpeuh in ahizong, Zogam khantoh nading leh Zomite’ phattuam nadingin a etkaknop leh zongh phaltakin kipia ding hi.\n“Zomi ka hi hi” cih lungsim dapphahin kikup ding ahi hi.\n3. Kum 30 nuai siah khangnote’ kikup ding ahi hi.\n4. Kum 30 a cing khinte in ih naute’n a lunggulhnate uh hoih taka a sungkhiat theih nadingin panpih theihna bangbangin ih panpih ciat ding ahi hi.\n5. A nunung pen October 31, 2016 ciang a kikupna leh thu sungnate bek kisang ding hi.\nPrevious: Khuado Pawi le Christian Ngeina ~ Nang Kim Mang\nNext: Koi zaw: Presidential Democracy maw, Parliamentary Democracy? ~ Tual Khan Suan


url: =Vice-President Henry Van Thio, Gangaw le Hakha zinna | Tongsan\nin Myanmar, News, Zogam\nMyanmar Vice President Pu Henry Van Thio le a lawmte Gangaw khuapi va hawh uh a, Chin State sung khantohna tawh kisai nasepna maban tuamtuamte en kawikawi cih kiza hi.\nHakha khuapi tawh kizopna Mantaw – Hatar – Hakha kikal 54/5 – 64/5 sung tai (miles 66.2) sau a, (fts.34) zai-in, Chin State, Magway Division le Sagaing Division sung kizopna ahi hi. Mantaw-Hatar-Hakha lampi tung aa om Dowver lui kantanna Gunlei thak a sauna (ft.250), a sanna (ft.31), a zaina (ft.30.5), Iron concrete tawh kibawl zong en uh hi.\nHih Gunlei pen van puak zawhna (Tons 60) hi-in, MMK 1300 million bei in kibawl ahi hi. Tua banah Hatar khua ading Health Care le naupang pattahna (Mucu) sangte vaihawmsak ci hi. Tua banah Hakha khuapi ah kilam laitak Sports & Physical Education Training building zong etcianna nei hi. Hih Sport &Physical Training building pen Union le State budget MMK 6631.180 million bei-in kilam ahi hi.\nVice President Henry Van Thio khualzinna ah Union Minister Dr. Myo Thein, State Chief Minister Salai Lian Luai,Speaker of the State Hluttaw U Zo Bawi, Deputy Ministers, State Ministers tengin zui cih kiza hi.\nTags: Chin StateHenry Van Thio


url: =Kiteelna, kidemna le party kician | Tongsan\nOm Zia Siam Ni!\nZomite Kipumkhat Hun Ta!\nPiantit ah sangsia khat Muslim terrorists ten bantan, a sangpen pahtawina tawh vuina kinei\nThanuamte’n A Deihna Ngah Hi\nin Featured, Politics, Zogam\nKiteelna, Kidemna le Party Kician:\nMyanmar gambup in tukum November 8, ni-in kiteelna khat i nawk leuleu ding hi. 2010 a kipan hi leh athum veina hongsuak-a, kiteelna tawh kisai kidop huai, theihhuai cih a kipan thu tuamtuamte ahi ciangkhat i theikhin ta hi. Ahi zongin politics paizia te zong kibang denlo, a hunzui in kikhelna om toto ahih manin, hih thului sungah kiteelna vai lungngaih huai pawlkhat kong kum nuam hi.\nAsuakta le Thuman Kiteelna (Free and Fair Election)\nHih pen i zakzaksa thu ahi phial zongin kiteelna ah suahta takin meetang khiat theih nading le kideidanna omlo thuman kidemna ahih ding gen phapha nuam hihang. Kiteelna pen minam makai ding le minam vai-ah tanu hong sem dingte teelna pawipi khat ahih manin kipattung limlim in, mipite in suahtak takin a teel, thuman thutak tawh kipankhia ahih ding kisam masa hi. Kiteelna pan lamet zahsang kimang in, a kizang thei zaw mipi tangmi le lamet a bang ngiatlo, muan a banglo tangmi zong kimukhia ding hi. Tua ahih manin atung pekin mipi te-in lungkim takin a teel uh ahih nakleh a sia a pha thuakzo zawdeuh in kuamah ki mawhsak theilo pah hi.\nKiteelna pen mikhat pum ukna, mi tawmno te thuneihna (dictatoship, hierarchy system) leh do kik theihna lampi khat zong ahi hi. Tua bek thamlo, kiteelna pan a gualzo te bekin gam tuamtuam kumpi te le gammi te’ theihpihna (legitimacy) ngahpan uh ahih manin na meetang pen gam le minam ading manpha mahmah hi. Tua kawmkal-ah party te’ thu ngaihsut sim theih gige ding khat omhi. Mipi tangmi cih peuhmah in meetang (vote) nih vei kisam uhhi. A masa in mipi tangmi suah theih nading in mipi’ meetang kisam uh hi. A nihna-ah mipi tangmi hih khitteh kumpi innpi (government) sungah amau geel, thusun te a taksuah theih nading in palai dang, tangmi dang, thunei dangte panpihna kisam lailai uh hi. Tua ahih manin kal masa ahi, tangmi ding na teelma in kal nihna ahi kumpi sungah lut khaleh mee a koicih ngah uhtam?, cih kancian masak huaihi. Tua teng ciat khit teh kuama thuzawhna, holhthawhna manglo in, ei mimal lungkim ngiat mipi tangmi ding khat tha piak ding ahi hi.\nIdea Kidemna (Competition of Ideas):\nKiteelna pen tangmi ding teelna ahih hangin mimal meel-le-sa, beh-le-phung, pau-le-ham cihte thupi masa lo zaw hi. Tua bek thamlo party’ min-le-puam, logo le dialkhai (flag) cihte zong thupi masa zawlo hi. Tuate khempeuh pen olno takin laih theih thu hilel hi. Tuate sangin political partyte’ kiteelna i cih buangin, a party dinpih political thupai zia (political ideology), party policy, party kiteelna kamciam (manifesto) le ngimnapi (strategic plan) te thupi mahmah zawhi. Hih teng kician takin a neilo party pen kilamzia picinglo party (uninstitutionalized party) ahih manin mipite panpih ding cih sangsik hong sumsak zaw theihi. Tua ahih leh party muan huaina koi cih sit ding? cih hong lunglut huaihi. Tua dan etcianna (assessment) nam tampi om-a telnop dingin, SMART zangin etcianna pen i ki hawksak kik nuam hi. Party ngimna, geelna tawh kisai dotna nam 5 omhi.\nKician/tel sitset hiam? (specific)\nKiteh thei hiam? (measurable)\nA kizo/ngah thei takpi mah hiam? (achievable)\nKisap takpi le kisem thei takpi-te mahhiam? (realistic)\nHun a lapzo diam? (timebound)\nHih dotna teng tawh meekuang lui party-te sit phatphat huai hi. Tua bek thamlo a mimal i muanhuaina le kiciatna (qualification) zong et kul hi. Meekuang lui ma-in bangteng sem ngei, bang thu lam ah kiva in politics a tel takpi mahhiam? cihte thupi ding hi. 2010 khit a kipan meekuang luingei, mipi tangmi zong a tawm pen term khat a sem ngeite in meekuang hong luikik leuleu uh le theih ding thukhat om hi. Term masa a sep lai-in a sepnate tha nangah takpi le teelkik theih ahi hi. Ahi zongin term masa lai-in tha nangah kei le term nihna zong hong kilamdang hetlo ding ahih manin teelkik huai nawnlo hi.\nKigalna ahilo Kidemna (Competition, not conflict)\nKiteelna cih pen a zo, a lel cih a omden kidemna pawipi khat ahi hi. Kiteelna a gualzote in a lungdam mahmah uh zah khatin a lel-te in a thuaklah theihuh kidemna khat ahi hi. Tua ahih manin kiteelna pen lungsim picingsa gamte ah zatui hi napi lungsim toi, niam gamte ah gu suak mun mahmah hi. Africa gam a kipan gamsung buaina, tualgal tamna gamte bang-ah kiteelna om kumin gal-le-sa adai ding bang tase mah le kiteelna om khit teh kihuatna kidona thak tawh buaikik in, galvai tamzaw khat hei mawk hi. Myanmar gam zong leitung ah tualgal sawt pen gam hi-a, Zomi te lah a kilemlo diak minamte hita sawnsawn hi. Minam dang, gamdangte sangin kidop, kikep ding tamzaw hi.\nParty te-in kiteelna ni a tun dong khat-le-khat kidem, kiphin in akitawngkha phial zongin, gam le minam it takpi le kiteelna man khit phetin khut kilen in minam ading na sepkhop theih ding kisam hi. A gualzo party te-in kiphasak kha loin gam-le-minam ading in mipil, mi muanhuai te pawlbawl in zot kul-a, gual lel partyte-in zong gam-le-minam hamphat nading ahih nakleh lawp takin panpih kul hi. Tua bang hih theih nading in party makai te le nungzui tengin “Gam-le-minam puah nading party a zang maw? Party thakhauhna dingin gam-le-minam a zang ka hiam?” cih kidot thapaih huai hi. Party pen i lungtup ahi mipihte’ phattuam nading in a kizang lampi, molhtum a hih ding kiphawksak kik phapha ni. I ngimna a kibat nak leh gal hilo lua kisa lawm vive i hi hi.\nMyanmar gamah kiteelna pen kum nga (5) khatvei ta kinei ahih manin, kiteelna khat vei neihtawh leitung hong bei suak pahlo ding hi. Bus i tuan teh khawlmun (station) khat-ah tawlnga pakin kilaihna om den hi. Tu amah bangin kiteelna om sim party khatpeuh hangin minam bup kisiat khak loh ding thupi mahmah ding hi. Kiteelna hangin i deih mahmah party khat peuh hong guallel, bei mangziau kha mai thei hi.\nAhi zongin patauh huai peuhmah lo hi. Antifragility ngaihsutna tawh en le hang tua zahin a beimang lawmlawm party pen a mau (party kipawlna) kicin lohna, natna ahih manin tua dan party te a bei pen mipi ading hoih zawsop thei lai hi. Bang hang hiam cih le a thanem party in mipi hong thakhauh sakzo hetlo dinga, a thanem party khatpeuh hong mang phial le zong, hun khatteh tua mun-ah a hatzaw, picing zaw, kician zaw party thak khat hong piang kik thei lua lel hi. (By: Dr. Pau Sian Lian, Ph.D, Columnist of Tongsan Media Group)


url: =A Lian A Kang Tokhom Thukhenna ~ Rev. Zam Khat Kham :: ZOMI DAILY\nposted on 25 March 2015 at 10:47 am Lomkholna: Article, Biakna, Zamkhatkham\nA Lian A Kang Tokhom Thukhenna (The Great White Throne Judgment) ~ Rev. Zam Khat Kham\nA. Thukhenna Nunungpen: A Lian A Kang Tokhom – Kum tul maanna a bei ciangin mihingte’ tangthu ah a tawpnapen dingin a lian a kang tokhom thukhenna thu Laisiangtho sungah kigen hi (Kilaakna 20:11-15). A beisa huna midikte thu a kikhennate, leitunga nungtalai Israel mite leh Gentile-te thu a kikhenna tuamtuamte tawh kibang lo-in, hih thukhenna pen a tawpna thukhenna ahi hi; a kigenna i et ciangin mi gilote bek thu a kikhenna ahihna kimu thei hi.\nB. Vantung leh Leitung A Kisuksiatna\nA lian a kang tokhom thukhenna a kipat ma-in, Kilaakna 20:11 ah, “leitung leh vantung taikeekmang hi; amaute’ om nading mun kimu lo hi” ci-in kigen hi. Leitung tangthu a kikhin ding hi ta a, Kilaakna 21:1 sungah, “leitung masa beimang hi; tuipi om nawn lo hi” a cih mahbangin piansakna masa kisusia hi. II Peter 3:10-12 in “Vantungte aw ngaihpi tawh beimang dinga, a sunga nate mei tuisuaksak dinga, leitung leh a sunga na khempeuh kangtum ding hi” ci-a a genna pen ahi hi. Tang 11 ah, “hih nate khempeuh tuimang ding hi” ci lai-a tang 12 ah, “vantungte mei-in kangtum dinga, a sunga om nate sa lua mahmah-in a tuimang ding hi” ci-in na gen hi. Tu laitaka vantung leh leitungte a kisusia khin ahih manin awngthawlpi sunga ah a lian a kang tokhom thukhenna om ding hi.\nC. A Sisa Mi Gilote’ Thawhkikna\nKilaakna 20:12 ah, John in, “a sisate, a neu a lian-in Pasian’ mai-a ding mu hi.” Kilaakna 20:13 ah, “Tuipi in ama’ sunga om misite hong puak hi; sihna leh hell in zong amau’ sunga om misite hong puak uh hi” ci-in gen beh lai hi. A sisa migilote kithokiksaka thukhenna thuak dingin Pasian’ mai ah kidingsak hi. Thukhennpa pen Topa Zeisu ahihna John 5:27 ah “Pa in thukhen naidng thuneihna zong pia hi, bang hang hang hiam cih leh amah mihing’ Tapa ahi hi” a cihna ah kilang hi.\nD. Mihingte’ Nasepna Laibute Kilem\nKilaakna 20:12 in, “Laibute kilem hi: nuntakna laibu ahi laibu dang khat zong kilem hi: laibute sunga kigelh bangin misite amau’ gamtatna bangin thu kikhen hi” ci-in hong gen hi. “Mi khempeuh amau’ gamtatna bangin thu kikhen hi” ci lai hi (v. 13). Hehpihna a thusim lote thu a kikhenna ngaat mahmah hi. Khazih lo-in mawhna maisakna om lo-a (Sawltak. 4:12), ama’ hehpihna a nial mite thu a kikhen loh phamawh hi.\nA gamtatnate uh a ki-etkik bek hi lo-in, Nuntakna Laibu sungah a minte uh ki-en hi. Mi pawlkhatte’ upna bangin Nuntakna Laibu pen nuntak tawntungna a ngah mite’ min kiciaptehna ahi a mi nungta khempeuhte’ min lak panin hotkhiatna ngah lo mite’ min a kiphiatkhiatna ahi zongin thukhenna bel a kibang hi lel hi. A min uh a kimuh kei leh, nuntak tawntungna a ngah lo uh hi pah hi. a thuak dinguh kitangko a, Kilaakna 20:14-15 ah, “Tua ciangin sihna leh hell meiliipi sungah kikhiasuk hi. Hih pen nihna sihna ahi hi. nuntakna laibu sunga a min kigelh lo khempeuh meiliipi sungah kikhia hi” ci-in kiciamteh hi.\nHih lai-a thu kikhen mite pawlkhat a dangte sangin a hoihzawk hangin, nuntak tawntungna a neih lohna un amaute thukhen ta hi. Nuntak tawntungna a nei lo mi khempeuh amau’ nasepna leh Khazih a nialna uh tungah thu kikhena meiliipi sungah kikhia hi. A dahhuai thu taktak bel, amaute’ ading leh hotkhiatna a ngah mite’ adingin Khazih a sih veve na thu ahi hi.\nII Corinthians 5:19 ah, “Pasian in Khazih sungah leitung amah tawh kilemsaka, amaute’ mawhna bangin a mawhpaih kei hi” ci-in kigelh hi. I John 2:2 ah Khazih pen “eite’ mawhna kithoihdamna hi: eite’ ading bek hi lo-in leitung buppi mawhna ading ahi hi” ci-in kigelh lai hi. Meiliipi sunga kikhia hih mite Khazih’ lamah kiheii uh hi leh hotkhiatna a ngah thei lua mahmah dinguh ahi hi. Amaute Pasian in a it loh man leh Pasian’ hehpihna in a hot zawh loh mana tua mun a tunguh hi lo uh a, a up loh man uh ahi hi.\nLungdamna thu a za kha lo mite in leitung nate tungtawna Pasian’ teci pannna a nialna uh hangin thukhenna thuak uh hi (Rom. 1:18-20). Amau zong a neih uh khuavak nial uh ahih manin thutang takin thu kikhen hi. A lian a kang tokhom thukhenna pen Khazih a Honpa uh leh a Topa ua a sang nuam lo mite’ thu a khenna hi a, khasiathuai mahmah hi.\n1. A lian a kang thokhom thukhenna leh tua ma-a thukhennate a kilamdanna bang ahi hiam?\n2. A lian a kang thokhom thukhenna koi-a om ding hi a, tua ma-a thukhennate tawh bangci bangin kilamdang ahi hiam?\n3. Tu laitaka leitung a kisauksiat nading thu gen in.\n4. A sisa migilote a thawhkik nading thu Laisiangtho in bangci gen ahi hiam?\n5. A sisa migilote bang thu bulphuh-in thu kikhen ding ahi hiam?\n6. Bang hangin a sisa migilote thu a kikhenna khasiathuai deuh ahi hiam?\n7. A mangthang mite in a tawpna ah bang tuak dinguh cih thu i theihna in bangci bangin Khazih ading kha mangthang mat nopna lungsim hong neisak ahi hiam? Rev. Zam Khat Kham\nPrevious: Tulaai Leitung Thuthang Tuamtuam Updates March 24, 2015\nNext: ZNC/ZCD vai tello pawl\nSingkung ~ Dimno’ Pa\nZomi Nam Ni 2017 Malaysia ah lawhcing takin ki bawlthei


url: =Cartoon Video etteh in naupangno khat inndawl 10 na panin Kawllukhu tawh lengkhia :: ZOMI DAILY\nposted on 19 April 2017 at 10:00 pm Lomkholna: China, News, Sawltak, World\nEastern China ah naupang pasalno khat Cartoon Video a etnana sungah amuhdan in amahzong inndawl 10 na panin lengkhia cihi. Kawllukhu “Umbrella” pen Parachute bangdanin zangin alengkhia hi a, silo bilbel cih South China Morning Post pan kiza hi.\nJiangusu Province, Suzhou khuasung ah thupiang hi a, asihloh hangin liamna tampi ngah ahih manin Extensive Surgery kibawlkul cihi. Suzhou TV te’n agenkhiatna ah aliamna tepen sihlawhliang nading “Life-threatening” hisamlo ci bilbel uhhi.\nAtung a Photo tepen alengkhiatna innsangpi leh anuai ah atuksuk leilak ah aluplaitak ahihi. Agei ah puan eng silhin atu pen anu hi a, anuzong lunghimawhlua in khakham veilawhdet in tuksuk cihi.\nNaupangno ii ameltheih te leh zato siavuan te kihona ah hih naupangno pen innah Cartoon Video enen cihi. Cartoon Video a ette sungah Umbrella pen Parachute bangdan in zangin inndawnkhawng leh asangpipi panin lengkhia in huihlak ah vasa bangin lengthei cih mukha ahih manin, naupangno inzong asinpahdan cimawk hi.\nKuto News te genkhiatna ah hihpen abeisa April 15 ni in thupiang ci uh a, naupangno pen kum 7 aphakhin pasalno khat cihi. Ama deihmahmah Catoon Character akineih cimawk hi.\nNungkhasung inzong China, Xinjiang, Urumqi khuasung aom Apartment inndawl 11 na panin numeino kum 5 khat lengkhia ngei cihi. Tuazong Kawllukhu Umbrella mah lenin alengkhia hi a, inndawl 4 na ii Balcony ah tusuk in, liamgawp cihi.\nNaupangno pawlkhat in Video, TV leh Film sungah amuh khatpeuh uhpen ettehpah, ciingpah thei uh ahih manin, Sengam sungah tuavai kiso ngeingai cihi. Western Countries te mahbangin Mainland China ahzong naupangte ettheihding Cartoon Video tepen akumtawh Age-rating System zatding kumpi tungah ngetna kinei cih kiza hi.\nSuperman, Spiderman cihbangdan Video pawlkhat te’nzong naupangno te lungsim zomahmah uh ahih manin, Video sungah amuhdan un adiangdiangthei naupang pawlkhat omthei hi. Naupang te’n bangdan Video en uh cihzong etcikbawlding thupi khading hi. Sawltak #zomidaily\nPrevious: Malaysia ah Public Holiday athak zaksakna (UNHCR leh Embassy kikhakding)\nNext: Tulaitak Korea Actors lakpan sumlut tam angah penpen mi 10 te


url: =Ki thanem sak ken ~ Dong Mung :: ZOMI DAILY\nposted on 22 February 2018 at 11:33 pm Lomkholna: Article, Dongmung\nLeitung ngeina khat pen a kilehbulh vive tawh kidim ahi hi. Gentehna in akhum-akha, asau-atom, asang-aniam, a it-a mudah, a deih-a deihlo… atuam tuam tampi om hi. Tua mah bangin mihing ihihna kibangin khut nih, khe nih, mit nih, bil nih, lungtang, khuak, lungsim cihbangin i neih kim tek hangin i kalsuanpih zia kibang lo hi.\nNang hong paakta honpi khat om dinga, nang hong pakta hiaulo honpi mang khat mah om ding hi.\nNang hong it honpi khat om dinga, hong mudah honpi mang khat mah om ding hi.\nNang hong deihsak honpi khat om dinga, hong haza mahmah honpi mang khat om ding hi.\nHong ngai honpi khat om dinga, hong hua mahmah honpi mang khat om ding hi.\nHong it a om bangin hong mudah zong om dinga, hong ngai a om bangin hong hua zong om ding hi. Hong pakta a om mah bangin hong pakta hetlo zong om dinga, hong deihsak a om bangin hong haza zong om ding hi. Hihte in leitung ngeina khat ahi hi.\nTua ahih manin langbawlna thuakin, pampaih nawlkhinna, hazatna, huatna, elna, langdona na tuah ciangin nang lam ah zong hong panpih nuam, hong huh nuam, hong kalsuanpih nuam mi om veve hi, cih phawk inla, kithanem sak kei in..\nTua ahih manin na gualzawh, na lawhcin nadingin nang hongit, nang hong ngai, hong paktate tawh kalsuan khawm ziau lel in..\nNang tungah mikim lungdam kipak khinlo ding ahih manin na hihna ciangciang tawh hong lungdampih, hong kipahpih mite tawh maizawt lel in..\nNa nuntakna sungah bangbang hong piang zongin kilungneusak kenla, mainawt in. Thanem lungkia, lamet bei, lungneu na om khak zenzen leh zong nang hongit hong deihsak hong panpih nuam mite’ hong itna phawk inla, mainawt teitei lel in…\nTua bangin kalsuan teitei lecin ni khat ni ciang na lungdamna hong kicing dinga, na maitai in a lawhcing, a gualzo mi khat na suak ding hi. KITHANEM SAK LUA KEI IN Lungdam, Dong Mung\nPrevious: Thailand, Phuket ah Myanmar gammikhat lei kivukkha in si, mi 2 liam\nNext: Malaysia Refugee vai khualzinna thukoh (Report) ~ Pu Zokhai


url: =Tulaai leitung Thuthang Tuamtuam Updates August 17,2014\n· Zomi sung ah Lasa siam minthang vangvang leh a aw asiatheilo ahi VC Mang leh Atlanta khuapi pan Guitar siam mahmah E-Tuang leh alawmte in Bowling Green Khuapi ZMBC biak in ah August 17, 2014 ni in Zomi kheempeuh tawh Pasian minphatna neikhawm in Phatna la ongzai ziahziah uha, mipi ten tha kingah mahmah leh hampha ka kisa mahmah uhhi. VC Mang tawh holimna,gualnopna August 17, 2014 nitaak kinei khawm laaiding a, August 18 niciang Sia VC Mang Louisville Khuapi Sia Pau Khai te kiang ah ongpaisan ta ding hi.\n· Indonesia gam Lombok leh Komodo tuikulh kikaal ah mihau khualzin hiauhiau te apua Tembawpi khat August 16, 2014 ni in kibung a, atung a tuang mi 10 leh Tembaw naseem 5 akigawm 15 te tuisung ah tum in mangthang uhhi. Hih amang mite peen New Zealand, Germany, UK,Spain,French leh Netherland gammi tea hi uhhi. Indonesia kumpi te in amanpan kipan nasiatak zong uh himahleh August 17, 2014 niciang muh neinaailo uhhi.\n· Hongkong gam Democracy diktak a kalsuantheih nading in leh China in a ut bangbang vaaihawmlo a Hongkong gam amau le amau in vaai ahawmtheih nading deihna in Hongkong mipi 111,000 te in August 17, 2014 ni in nasiatak in lungphona nei uhhi. Hih peen 2014 kum ading in anihveina hi a, July kha sung in zong khatvei neikhin ta uhhi.\n· Nigeria gam ah August 11 ni a Boko Haram migilo te matcip Nigeria mipi 85 te Chadian gaalkaap te in asun azan in suulzuih uha, Chad tuikulh tungpan August 17, 2014 ni in honkhia zo uhhi. Hih mikiman te peen pasal 65 leh numei 23 ahi uhhi. April khasung a sangnaupang numei 200 kiim amatte uh ahihleh tudong kimu zonaailo phot hi.\n· Israel leh Palestine te in gamnih kikaapna akhawlsiantheih nading in August 14 ni pan Egypt gam Cairo khuapi ah langnih kikupna nasiatak nei uh himah leh August 17, 2014 nitan bangmah thukimna ngahnaailo uhhi. Ahizong in ni 5 kilemna ahun abeima thukimna khat teitei leh asawt kilemna ngahding ahanciam uh ahihi. Azenzen in kilemna angah zawh kei uhleh August 18 niciang kikaap kipan kik ding uhhi.\n· Ukraine gam nisuahna lam teng a micimawh te huhnading Russia huhnapua mawtaw te gamgi ah August 17, 2014 ni in ding ngillngelh a, Ukraine gam luuttheiding maw kilehding angak laaitak un Russia deih thautawi te in Ukraine gaal vanleeng MI-29 tekhat August 17, 2014 ni in kapkhiat sak leuleu uhhi.\n· Nepal gamte khuapi Katmandu khuapi pan nitumna lam tai 250 agamlaat na munteng ah August 14 nipan nithumsung guahciin ngekngek ahihman in men kicim ziahziah tui khangziahziah a, mi 54 asikhin kimu in 142 mangthang uhhi.\n· Kawlgam Mualtung thautawi te palaai ahi NCCT leh Kawlgam kumpi palaai te Yangon kilemna Innpi ah nithum sung thukikupna August 17, 2014 ni in hialbawl phot uhhi. HIh thu kikup nasung ah Kawlgambup kilem suaikaih khitciang gamthu kikupma thautawi ten bangseemding, Kua Thautawi teng kawlkumpi tawh kilemna suaikaai theiding, Party ten bangseemding cih namthum thukimna ngahzolo uh ahihman in September khasung kikupkik ding in khinto uhhi.\n3/15/2015 10:19:39 pm\nLooking forward to trying this tomorrow although maybe not for the Sunday games this year!\nWomen's apparel link\n5/12/2015 12:18:21 am\nSurprise Circle is fast growing eCommerce site, popular with its quality women apparel, clothing, lingerie, jewelry, free surprises gifts on every purchase\nHidden voyeur tube link\n5/13/2015 09:24:05 pm\nWatch Amateur Voyeur Tube for free daily on our website - Hidden Voyeur Spy - Upload and share your favorite voyeur sex videos with us! The Best Amateur Porn Videos you can find here!\nAudio to text link\n5/20/2015 07:51:57 pm\nAudio to text transcription for $0.70 per audio minute. 36 hour turnaround with 98% accuracy. Cheap audio transcription for your audio to text, speech to text, and voice to text needs\n6/14/2015 09:02:17 pm\niCrowd bietet die perfekte Software für Crowdsourcing und Innovationsmanagement. Kollaborativ aus Ideen umsetzbare Innovationen entwickeln und profitieren!\nyamaha fairing link\n6/16/2015 10:05:19 pm\nCTMotor is a motorcycle parts company who put the "Customer on Top".Our mission is balance the Western Customer Service Experience, Modern Management Concept, Information Technology and Eastern Low Cost Production.\nHomag wood working machinery link\n6/24/2015 10:58:32 pm\nBuy perfectmoney with paypal link\n7/5/2015 10:11:55 pm\nGPS Tracking App For smartphones link\n7/23/2015 07:04:30 pm\nLooking for a Relationship Tracker App to monitor your family, kids or employees? IntelMobi is the best GPS and Cell Phone Tracking App for smartphones.